**OBRAZLOŽENJE**

1. **PRAVNI OSNOV**

Odredbom članka 39. stavka 1. Zakona o pomorskom dobru i morskim lukama (''Narodne novine'' br. 83/23 u daljnjem tekstu: Zakon) propisano je da je izvršno tijelo jedinice lokalne samouprave dužno najkasnije do 1. rujna tekuće godine izraditi Prijedlog plana upravljanja pomorskim dobrom.

1. **OBRAZLOŽENJE PRIJEDLOGA**

Dana 29. srpnja 2023. godine stupio je na snagu novi Zakon o pomorskom dobru i morskim lukama (''Narodne novine'' br. 83/23) čijim se odredbama propisuje obveza izvršnog tijela jedinice lokalne samouprave da najkasnije do 1. rujna tekuće godine izradi Prijedlog plana upravljanja pomorskim dobrom.

Predloženim prijedlogom plana upravljanja pomorskim dobrom na dobrom na području Općine Vrsar-Orsera za razdoblje 2024. – 2028. godine propisuje se plan davanja dozvola na pomorskom dobru, sa mikrolokacijama koje su i prije bile prisutne u Planu upravljanja pomorskim dobrom na području Općine kao i druge odredbe koje propisuje Zakon člankom 39.

Također, navode se relevantne odredbe Zakona u svezi dodjele dozvola na pomorskom dobru i druge novine propisane Zakonom

Slijedom navedenog, predlaže se usvajanje Prijedloga plana upravljanja pomorskim dobrom na području Općine Vrsar-Orsera za razdoblje 2024. – 2028. godine, koji se nalazi u privitku.

1. **POTREBNA FINANCIJSKA SREDSTVA**

Za donošenje Prijedloga plana upravljanja pomorskim dobrom na području Općine Vrsar-Orsera za razdoblje 2024. – 2028. godine nije potrebno osigurati financijska sredstva.